text: Í Litava verða flóttar tilvildarliga afturhildnir og útsettir fyri píning, sigur altjóða mannarættindafelagsskapurin Amnesty International í nýggjari frágreiðing.
text: #000004
text: Sambært Amnesty snýr tað seg um túsundatals fólk, sum verða afturhildin av myndugleikunum. Tey tykjast at verða tilvildarliga útvald í hernaðarlíknandi hølum, har flóttar fáa innivist í skirvisligum bingjum.
text: #000005
text: Amnesty sigur seg hava tosað við ein hóp av flóttum úr Kamerun, Demokratiska Lýðveldinum Kongo, Irak, Nigeria, Sýria og Sri Lanka, sum hava greitt frá, at teir m.a. hava verið afturhildir ólógliga og hava verið útsettir fyri harðskapi.
text: #000007
text: Tá fólk hava mótmælt atburðin hjá vaktunum á staðnum, hava vaktir svarað aftur við m.a. piparspray.
text: #000008
text: Sambært Amnesty er orsøkin til, at myndugleikarnir í Litava fara so illa við flóttunum, at teir royna at fáa flóttarnar at fara heimaftur av sær sjálvum. Hjá nógvum teirra verður umsóknin um friðskjól ongantíð viðgjørd.
text: #000009
text: Amnesty leggur eisini myndugleikarnar undir at vera rasistiskar og vísir á, at upplivingin hjá flóttum, sum koma úr áðurnevndum londum er ein heilt onnur enn hjá teimum, sum koma úr Ukraina orsakað av krígnum.
text: #000010